Farz Forn

Teisen neu bwdin draddodiadol o Lydaw yw Farz forn yn Llydaweg ac yn aml Far Breton yn Ffrangeg ac ieithoedd tramor. Mae ei sylfaen yn debyg o ran cyfansoddiad i gytew clafoutis: cwstard wyau a llaeth fel fflan gyda blawd wedi'i ychwanegu ato. Mae eirin sych (prŵns) neu resins yn ychwanegiadau cyffredin. Mae nifer o ryseitiau sydd ar gael ar wefannau poblogaidd yn awgrymu socian ffrwythau sych mewn alcohol; nid yw hyn yn arfer traddodiadol ond mae'n gwneud amrywiad diddorol. Mae'r gair "far" neu "farz" yn dod o'r Lladin, farn sy'n golygu "gwenith, corn,". Dywedir bod 60 gwahanol fath o "farz" i gael mewn coginio Llydewig. Mae'r term "forn" yn cyfateb i'r Cymraeg "ffwrn". Mae'n cyfeirio at y farz sy'n cael ei bobi yn y ffwrn neu'r popty.